WICE ปักธงรายได้ปี 65 โต 9 พันลบ. วางเป้าขนส่งราง “ลาว-จีน” ทะลัก 3 พันเที่ยว
WICE ปักธงรายได้ปี 65 โตแตะ 9 พันลบ. ค่าระวางพุ่ง-ขนส่งรางหนุน! วางเป้าปีนี้ใช้บริการรถไฟ “ลาว-จีน” ทะลัก 3 พันเที่ยว โกยรายได้ 500-600 ลบ.
WICE ปักธงรายได้ปี 65 โตแตะ 9 พันลบ. ค่าระวางพุ่ง-ขนส่งรางหนุน! วางเป้าปีนี้ใช้บริการรถไฟ “ลาว-จีน” ทะลัก 3 พันเที่ยว โกยรายได้ 500-600 ลบ.
22 เม.ย. 2565

นาย ชูเดช คงสุนทร กรรมการ ผู้จัดการ ฝ่ายพัฒนาธุรกิจ บริษัท ไวส์ โลจิสติกส์ จำกัด (มหาชน) หรือ WICE เปิดเผยกับ “ข่าวหุ้นธุรกิจ” ผ่านรายการ “ข่าวหุ้น” ออกอากาศทางช่อง MCOT HD30 ในวันที่ 21 เมษายน 2565 โดยมีประเด็นสำคัญดังนี้
ล็อกดาวน์ในจีนผลกระทบเชิงลบ-บวกอย่างไรบ้าง?
สำหรับธุรกิจโลจิสติกส์มีปัจจัยเปลี่ยนแปลงตลอดเวลาในช่วง 2-3 ปีที่ผ่านมา เนื่องจากสถานการณ์การแพร่ระบาดโควิด-19 ส่วนกรณีเมืองจีนล็อกดาวน์ทางบริษัทก็ช่วยหาทางเลือกให้กับลูกค้าเพื่อใช้บริการ เช่น การให้บริการขนส่งทางขนส่งทางรถไฟ เชื่อมต่อเส้นทางการขนส่งทางรถบรรทุกไปยังรถไฟประเทศลาว–จีนรถไฟ เพื่อเป็นอีกทางเลือกให้กับลูกค้า
ตั้งเป้าปี 65 ขนส่งรถไฟ “ลาว-จีน” แตะ 3 พันเที่ยว-รายได้ 500-600 ลบ. 
สำหรับส่วนความคืบหน้าการให้บริการขนส่งทางรถไฟลาว-จีนในปัจจุบันนี้บริษัทได้ดำเนินการตั้งแต่ต้นปีถึงปัจจุบันนี้ให้บริการไปกว่า 200 เที่ยว โดยตั้งเป้าปี 2565 ไว้ที่ 3,000 เที่ยว คาดจะสร้างรายได้อยู่ที่ประมาณ 500-600 ล้านบาท ซึ่งเป็นบริการตัวใหม่เพิ่มเติมในปีนี้
สำหรับจุดเด่นการขนส่งทางรถไฟมีตารางเวลากำหนดการขนส่งสินค้าที่แน่นอน เช่น โดยสินค้าที่ให้บริการส่วนใหญ่อาทิ ชิ้นส่วนอิเล็กทรอนิกส์และยานยนต์ และเป็นกลุ่มลูกค้าที่ใช้บริการขนส่งของบริษัทอยู่แล้ว โดยแนวโน้มสัดส่วนการขนส่งทางรางในอนาคตคาดว่าลูกค้าทางรถจะหันมาใช้บริการทางรางมากขึ้น หากสถานการณ์บริการขนส่งข้ามแดนในจีนยังไม่ดีขึ้น
สำหรับการบริการทางรางคือให้บริการครบวงจรตั้งแต่ต้นจนจบคือขนส่งจากสิงคโปร์-มาเลเซีย-ไทย-ลาว และเข้าไปที่จีน โดยบริษัทมีรถมารอรับสินค้าต่อจากรถไฟ เพื่อไปตามจุดหมายในเมืองจีน โดยบริษัทให้บริการครบวงจร(มัลติโมเดิลเซอร์วิส) สำหรับการขนส่งทางรางระหว่างสิงคโปร์ไปจีนส่วนใหญ่ใช้เวลาประมาณ 15-18 วัน
ขนส่งทางอากาศหลังเปิดประเทศทิศทางอย่างไรบ้าง
แนวโน้มปีนี้ทิศทางยังโตต่อเนื่องโดยเฉพาะมีการเปิดน่านฟ้าและมีเที่ยวบินมากขึ้นคาดว่าจะช่วยให้เรามีการขนส่งสินค้าทางอากาศดีขึ้น สำหรับปัจจุบันสัดส่วนการขนส่งทางทะเลประมาณ 45 เปอร์เซ็นต์ ขนส่งทางอากาศ 25%  และขนส่งทางบกข้ามแดนประมาณ 25% โดยขนส่งทางอากาศมาร์จิ้นดีสุด และคาดว่าปีนี้การขนส่งทางอากาศน่าจะเติบโตต่อเนื่อง
ส่วนการขนส่งทางทะเลปีก่อนปรับตัวขึ้นอย่างโดดเด่น เนื่องจากตลาดคู่ค้าหลักในสหรัฐอเมริกา และในเอเชีย มีจำนวนมาก โดยปี 2565 ตั้งเป้าขนส่งไปที่ตลาดสหรัฐอเมริกาเพิ่มเติม
ตั้งเป้ารายได้ปีนี้แตะ 9 พันล้านบาท เติบโต 20%
สำหรับผลประกอบการปีที่ผ่านมาที่ได้รับอานิสงส์จากการเติบโตของตลาด อเมริกาและจีน และค่าระวางเรือปรับตัวสูงทำให้รายได้เพิ่มขึ้นตามไปด้วย ส่วนในปี 2565 คาดว่าจะสามารถสร้างการเติบโตของรายได้ประมาณ 9,000 ล้านบาท หรือเพิ่มขึ้น 20%